Anél Potgieter: Superbessie-lekkernye | Netwerk24
Bloubessies bevat meer antioksidante as ander bessies soos aarbeie, bosbessies of braambessies. Antioksidante is belangrik vir jou gesondheid – dit reinig jou bloedstroom van vrye radikale en bied ook beskerming teen sonskade.
Bloubessies kan inflammasie help beveg, wat goeie nuus is vir mense wat sukkel met artritis.
Goed vir jou vel
Dit bevat vitamien A en C, wat met jou vel se gesondheid verbind word. 'n Dieet ryk aan bloubessies sal dus sorg vir 'n gladder, egaliger vel. Hoera!
Dit is die maklikste plaatkoekies om te maak – jy het nie 'n skaal nodig om die bestanddele te weeg nie. Al wat jy benodig is 'n koppie of 'n beker. Solank jy dieselfde beker of koppie gebruik om die meel en die melk te meet!
As jy tyd het, maak asseblief hierdie rolletjies. Hulle is sag, veerlig en bloubessie-lekker!
Maak +- 12-15 plaatkoekies
botter of kleefwerende kossproei
So maak 'n mens
Klits die melk en eier saam. Klits dan die meel en sout by. Klop alles saam tot 'n gladde beslag. Sit 'n groot, kleefvrye pan op medium tot hoë hitte en smelt die botter in die pan. Kantel die pan versigtig om die botter eweredig te versprei. Skep eetlepels beslag in die pan en laat genoeg ruimte tussen elkeen sodat hulle effens kan uitsprei, sonder om aan mekaar te raak. Elke lepel maak een plaatkoekie, en jy moet dit in sarsies braai. Draai ná 1 tot 2 minute, of totdat daar klein borrels op die oppervlak verskyn en die onderkant goudkleurig is. Bak tot bruin aan die ander kant.
Maak die een-koppie-plaatkoekiebeslag
200 g vars bloubessies
Vou die bloubessies deur die beslag en bak soos hierbo. Sit voor saam met heuning.
Heerlike veerligte bloubessie-kaneelrolletjies.Foto:
1 ¼ koppie melk, louwarm
2 ¼ t. gis
¾ t. sout1 k
Vir vulsel, room alles saam:
2 en 'n kwart koppie donkerbruinsuiker
1 e. kaneel
3 e. botter gesmelt
Vir versiersel, meng alles saam:
2 ¼ koppie versiersuiker
3 e. water
Sif al die droë bestanddele saam en voeg dan die nat bestanddele by en vorm 'n deeg.
Hou die bloubessies eenkant.
Knie vir minstens 5 minute.
Plaas in 'n geoliede bak, maak toe en laat rys tot dubbel in grootte.
Rol die deeg so 1 cm dik in 'n langwerpige vorm uit. Smeer die vulsel oor en rol op. Sny in 12 stukke. Plaas in 'n voorbereide bakplaat – los bietjie spasie tussenin.
Maak toe en laat vir nog 'n uur rys.
Voorverhit die oond tot 175 °C en bak vir 40-45 minute of tot goudbruin. Laat rus vir so 5-10 minute, skep dan versiersel oor en geniet.
Die Duchess Drinks Studio is bekend om hul alkoholvrye jenewerdrankies. Nou bied hulle jou nóg 'n voortreflike alkoholvrye drankie: die Duchess Spritz – 'n wyn-spritzer. Ek het dit self geproe en dit is heerlik verfrissend met vrugte- en blomgeure, maar met die smaak van wyn.
Aanvraag vir alkoholvrye wyne
"Die Duchess Spritz is gebore uit die snelgroeiende aanvraag vir alkoholvrye wyne," vertel Johannes le Roux, stigter van The Duchess. "Ons besluit toe om self een te skep, maar met 'n kinkel. Ons het met die natuurlike soet smake van vrugte- en plantekstrakte geëksperimenteer en uiteindelik die perfekte vermenging gekry om te pas by die suurgehalte van die wyn. Die resultaat daarvan is 'n ongelooflik verfrissende wyn-spritzer."
In 2016 het The Duchess die wêreld se eerste alkoholvrye jenewer en tonikum bekend gestel. "Ons het altyd The Duchess alkoholvrye jenewer en tonikum gesien as die verpersoonliking van die elegante, gesofistikeerde en deftige dame, maar nou is dit tyd vir die Duchess om ontslae te raak van die borstrok," sê die bemarkingshoof Talita Calitz.
The Duchess Spritz sal beskikbaar wees in twee variasies, naamlik Spritz Berry Rosé en Spritz Elderflower White.
Eersgenoemde is lig en propvol bessies met 'n verfrissende suurheid wat afgerond word deur die soetigheid van die acai-bessie, 'n vrug afkomstig van palmbome in Sentraal- en Suid-Amerika.
Spritz Elderflower White is gemaak van chardonnay. Dis vars en verfrissend met die ondertone van vlierblom (elderflower).
Eers word al die alkohol verwyder deur 'n herdistilleringsproses. Die alkohol verdwyn, nie die wyn se geur, struktuur of balans nie.
Dit word dan deurtrek met natuurlike botaniese ekstrak en afgerond met bruiswater om die vars, ligte struktuur te skep. The Duchess Spritz is beskikbaar by Yuppiechef en Spar-winkels.
Drie lesers kan elk 'n kis van 24 botteltjies The Duchess Spritz ter waarde van R399 wen. SMS die woord "duchess" met jou naam en adres na 34581. Sluitingsdatum: 14 Augustus 2020.
Hulle wen elk 'n eksemplaar van Landbouweekblad beste gebak: JoanPerold (Milnerton), Helene Davidtsz (Hillcrest) en Anita Hern (Middelburg, Mpumalanga).